ઋષિકેશનો પરિવાર ૨૦૦૭ની સાલમાં જ્યારે અમેરિકામાં સ્થાયી થયો ત્યારે થોડો ખચકાટ અનુભવતા હતા. આમ છતાં તેમણે ટ્રીકોનની સાથે સન ફાંસીસકોની ગે પ્રાઈડ પરેડમાં ભાગ લીધો. એ સમયે ઋષિકેશને મહેસૂસ થયું કે તે કેટલો ખુશકિસ્મત છે! તેને પોતાના પરિવારનો અઢળક સ્નેહ અને સાથ-સહકાર મળ્યો. હવે ઋષિકેશને અમરિકી નાગરિકતા મળી ચૂકી હતી. ગે તરીકે તેનો માનભેર સ્વીકૃત કરી શકે તેવા તેના કેટલાંક દોસ્તો બની ગયા હતા. અમેરિકાની એક પ્રતિષ્ઠિત ઇલેક્ટ્રિક કંપનીમાં ઋષિકેશ મહત્વનો હોદ્દો ધરાવતો થઈ ગયો હતો.